จงจับใจความของบทความนี้
เริ่มแรก เรามารู้จักบัญชีม้ากันก่อนดีกว่าครับ บัญชีม้า คือ ชื่อที่ใช้เรียกบัญชีเงินฝากธนาคารของคนอื่นที่คนร้ายนำมาใช้ในการรับเงินและถ่ายโอนเงินที่ได้มาจากการกระทำความผิด เช่น ฟอกเงิน ฉ้อโกง หรือการพนันออนไลน์ เพื่อเป็นการป้องกันไม่ให้สืบสาวเส้นทางการเงินมาถึงตัวผู้กระทำที่แท้จริงได้  

          โดยบัญชีม้าในปัจจุบันนี้จะอยู่ในลักษณะของการจ้างให้ผู้อื่นไปเปิดบัญชีแล้วนำมาให้ตน หรือไม่ต้องรอให้ไปเปิดบัญชี ก็ซื้อบัญชีเงินฝากของคนอื่นไปเลย โดยการซื้อขายบัญชีม้าจะต้องมีการส่งมอบเอกสารต่างๆ ของเจ้าของบัญชีม้าเพื่อให้ผู้ที่ซื้อบัญชีม้าไปแล้วสามารถนำข้อมูลส่วนบุคคลของเจ้าของบัญชีไปผูกกับ mobile banking เพื่อใช้ทำธุรกรรมออนไลน์ได้

          โดยก็จะมีการซื้อขายบัญชีกันตั้งแต่หลักพันไปจนถึงหลักหมื่นครับ และอาจจะมีการตกลงกันจ่ายค่าเช่าบัญชีเป็นรายเดือนกันอีกด้วย ซึ่งเงินเหล่านี้อาจจะสูงเมื่อเทียบกับการที่เราแค่ไปเปิดบัญชีแล้วเอามาให้คนร้าย แต่นั่นก็เป็นการจูงใจให้คนไปเปิดบัญชีให้ สุดท้ายหากถูกจับขึ้นมาจริงๆ คนที่จะถูกจับก็ไปแค่คนในขบวนการที่อยู่ระดับล่างๆ เท่านั้น และผู้ที่เปิดบัญชีก็จะโดนไปด้วยเพราะมีชื่อเป็นเจ้าของบัญชีที่คนร้ายใช้ในการถ่ายโอนเงินนั่นเอง เห็นไหมครับ สุดท้าย…ผมว่ามันก็ได้ไม่คุ้มเสียหรอกครับ

กฎหมายที่เอาผิดกับบัญชีม้า
ตามกฎหมายแล้วไม่มีการกำหนดความผิดฐานเปิดบัญชีม้าหรือรับจ้างเปิดบัญชีไว้โดยเฉพาะ แต่ผู้ที่มีชื่อเป็นเจ้าของบัญชีม้าก็จะมีความผิดฐานเป็นตัวการหรือผู้สนับสนุนในความผิดฐานนั้นๆ เช่น คนที่ซื้อบัญชีกระทำความผิดฐานฉ้อโกง เจ้าของบัญชีม้าก็จะผิดฐานเป็นตัวการหรือผู้สนับสนุนในความผิดฐานฉ้อโกง

และในกรณีที่ควรรู้ได้ว่า บัญชีดังกล่าวจะถูกนำไปใช้ในการกระทำความผิด เจ้าของบัญชีจะมีความผิดฐานฟอกเงิน ต้องระวางโทษจำคุก 1-10 ปีหรือปรับตั้งแต่ 20,000 ถึง 200,000 บาท หรือทั้งจำทั้งปรับ ตามพระราชบัญญัติป้องกันและปราบปรามการฟอกเงินพ.ศ. 2542 อีกด้วยครับ

บัญชีม้านี้คนร้ายไม่ได้ใช้เพียงทอดเดียวหรือบัญชีเดียวนะครับก่อนที่จะถอนเงินออกไป คือพอคนร้ายได้รับเงินเข้ามาในบัญชีม้าที่ 1 ก็จะทำการโอนต่อไปยังบัญชีม้าที่ 2 3 4 หรือ 5 แล้วแต่ระบบขององค์กรก่อนที่จะถอนเงินออกไปจริงๆ ซึ่งเพราะแบบนี้เลยทำให้การติดตามตัวผู้กระทำความผิดมาลงโทษจึงทำได้ยากและสาวไปไม่ถึงตัวการครับ
1. บัญชีม้า คือ ชื่อที่ใช้เรียกบัญชีเงินฝากธนาคารของคนอื่นที่คนร้ายนำมาใช้ในการรับ - ถ่ายโอนเงินที่ได้มาจากการทำผิด เพื่อเป็นการป้องกันไม่ให้สืบถึงตัวผู้ทำผิดได้  
2. บัญชีม้าในปัจจุบันอยู่ในลักษณะการจ้างให้ผู้อื่นไปเปิดบัญชีแล้วนำมาให้ตน หรือซื้อบัญชีเงินฝากของคนอื่น โดยการซื้อขายจะมีการส่งมอบเอกสารต่างๆ ของเจ้าของบัญชีม้าเพื่อให้ผู้ที่ซื้อบัญชีสามารถนำข้อมูลส่วนบุคคลของเจ้าของบัญชีไปผูกกับ mobile banking เพื่อทำธุรกรรมออนไลน์ได้
3. การซื้อขายบัญชีมีตั้งแต่หลักพันไปจนถึงหลักหมื่น และอาจมีการจ่ายค่าเช่าบัญชีเป็นรายเดือน เงินที่ได้จะสูงเพื่อจูงใจให้คนไปเปิดบัญชีให้ แต่หากถูกจับได้ ผู้ที่เปิดบัญชีม้าจะโดนจับด้วยด้วยเพราะมีชื่อเป็นเจ้าของบัญชี จะเห็นได้ว่าได้ไม่คุ้มเสีย
4. กฎหมายยังไม่มีการกำหนดความผิดฐานเปิดบัญชีม้าหรือรับจ้างเปิดบัญชีไว้โดยเฉพาะ แต่ผู้ที่มีชื่อเป็นเจ้าของบัญชีม้าจะมีความผิดฐานสนับสนุนความผิดฐานนั้นๆ ในกรณีที่รู้ว่าบัญชีดังกล่าวถูกนำไปใช้ทำผิด เจ้าของบัญชีจะมีความผิดฐานฟอกเงินด้วย ต้องโทษจำคุก 1-10 ปี หรือ ปรับ 20,000 - 200,000 บาท หรือทั้งจำทั้งปรับ
5. คนร้ายไม่ได้ใช้บัญชีม้าเพียงบัญชีเดียวก่อนที่จะถอนเงิน แต่จะโอนไปยังบัญชีม้าหลายๆบัญชีก่อนจะถอนเงินออกไปจริงๆ ทำให้การติดตามตัวผู้ทำผิดทำได้ยากและสาวไปไม่ถึงตัวการ
ประมวลกฎหมายอาญา,กฎหมายอาญาความผิดเกี่ยวกับการปลอมและแปลง,กฎหมายอาญาความผิดเกี่ยวกับทรัพย์